જામનગર શહેરમાં ગઈકાલે ગોકુલનગર નજીક પાટીદાર સમાજ દ્વારામાં ઉમા ખોડલની પ્રાણપ્રતિષ્ઠાના કાર્યક્રમ અંતર્ગત લોકડાયરાનું આયોજન કરવામાં આવ્યું હતું, અને આ લોકડાયરાના કાર્યક્રમમાં પાસ કન્વીનર હાર્દિક પટેલ પણ હાજરી આપવા આવી રહ્યો હતો ત્યારે તે ડાયરાના સ્થળ પર પહોચે તે પહેલા જ જામનગર એસપીજીના પ્રમુખ જીતુ હરસોરાએ ગોકુલનગર નજીક હાર્દિક પટેલ ની કર પર ટામેટા ફેંકી અને હાર્દિક સમાજને ગેરમાર્ગે દોરી રહ્યો હોવાના આક્ષેપ સાથે તેનો વિરોધ કર્યો હતો.